মাটি খুঁড়তে গিয়ে মিলল বহু প্রাচীন যুগের নিদর্শন। স্থানীয় পঞ্চায়েতের উদ্যোগে বিনোদন পার্ক তৈরির জন্য একশো দিনের কাজ চলছিল। সেই সময় মাটি খুঁড়তে খুঁড়তে নীচ থেকে বেরিয়ে পড়লো আস্ত দুটি বহু প্রাচীন মন্দির। পূর্ব বর্ধমান জেলার গলসি থানার ভুরি গ্রামের ঘটনা।
 
মঙ্গলবার ওই গ্রামের জুজুটি নদী বাঁধের কাছে মাটি খোঁড়ার সময় হঠাৎই চোখে পড়ে মন্দিরের দুটি চূড়া। এর পর সাবধানতার সঙ্গে আরও মাটি খোঁড়ার কাজ শুরু হয়।
 

এর পর ধীরে ধীরে মাটি খুঁড়তেই বেরিয়ে আসে আস্ত দুটি মন্দির। দ্রুতই ছড়িয়ে পড়ে খবর।

চাঞ্চল্য শুরু হয় এলাকা জুড়ে। আশপাশের এলাকা থেকে অসংখ্য মানুষ এসে ভিড় করে সেখানে। সন্দেহ করা হচ্ছে সেখান থেকে আরও কিছু পাওয়া যেতে পারে। বৃহস্পতিবার ফের খনন কার্য চালু করা হবে।
দেখুন সেই ভিডিও...